
A magyar néptánc megjelenési formáinak változása – Az autentikustól a táncszínházig

Dolgozatom a magyar néptánc színpadi megjelenési formáinak a változásaival foglalkozik, különösen hangsúlyos szerepet tölt be a táncszínház megjelenése és népszerűvé válása a magyar alkotók körében. A dolgozat bevezető részeiben a kiindulópontokat vizsgáltam, azaz az előző évszázad táncelőadásait és együtteseit, valamint a néprajzi gyűjtésekre is kitértem. Azért gondoltam ezt szükségesnek, mivel így könnyebb megérteni a változások milyenségét, tehát van egy összehasonlítási alap. Ezt követően tértem át a XXI. századi előadások vizsgálatára, amiben a táncszínházi jelleg kapott igen jelentős szerepet, és így a dolgozatom is a táncszínházi előadásokra fókuszál leginkább, kiemelve közülük egy példát a Magyar Nemzeti Táncegyüttes Szabadság, szerelem című előadását, aminek a segítségével tudtam a különböző jellemzőkre példát mutatni. Mindezt pedig a megőrzés és a népszerűség szempontjából vizsgáltam, és azt a következtetést lehet levonni, hogy ezen szempontok teljesüléséhez szükséges a változás, és az átalakulás, tehát a táncszínháznak van létjogosultsága a magyar néptánc, folklór színpadi megjelenítése során. 



